projecte-aina/catalan_government_crawling huggingface dataset:
Les anotacions preventives de situacions concursals s'han de cancel·lar d'ofici o a instància de part una vegada transcorregut el termini de caducitat.
Els assentaments relatius al conveni s'han de cancel·lar mitjançant el manament judicial o testimoni de la interlocutòria de conclusió del concurs per compliment del conveni.
Els altres assentaments relatius a situacions concursals, llevat dels referents a la sentència de qualificació, s'han de cancel·lar mitjançant manament o testimoni de la interlocutòria de conclusió del concurs.
Els assentaments relatius a la qualificació del concurs de creditors els ha de cancel·lar el registrador, d'ofici o instància de part, una vegada transcorregut un mes des de la data en què hagi finalitzat la inhabilitació.
El full registral de l'entitat extingida com a conseqüència de la conclusió del concurs de creditors s'ha de cancel·lar en virtut del manament o testimoni de la interlocutòria de conclusió, una vegada que sigui ferma.
Els assentaments a què es refereix l'article 320 s'han de cancel·lar mitjançant un manament judicial, i cal transcriure-hi la part dispositiva de la resolució judicial ferma per la qual se sobreseu la suspensió de pagaments o es declara el compliment íntegre del conveni aprovat.
Els assentaments a què es refereix l'article 321 s'han de cancel·lar mitjançant un manament judicial, i cal transcriure-hi la part dispositiva de la resolució judicial ferma per la qual es declara conclosa la fallida, llevat pel que fa a la inhabilitació de la persona fallida o dels administradors de la societat mercantil fallida, que només és objecte de cancel·lació mitjançant un manament judicial que transcrigui la part dispositiva de la sentència ferma de rehabilitació.
Els registradors mercantils han de remetre al Registre Mercantil Central, immediatament després de practicar el corresponent assentament, les dades relatives a les resolucions judicials en matèria concursal a què es refereix l'article 320 que siguin suficients perquè, conforme al que disposa l'article 390, la informació que faciliti el Registre Mercantil Central i la seva publicació en el Butlletí Oficial del Registre Mercantil permetin apreciar el contingut essencial de l'assentament a què es refereixin.
Els assentaments a què es refereixen els articles anteriors s'han de practicar mitjançant un manament judicial o un testimoni de la resolució corresponent, en què s'ha d'indicar necessàriament si aquesta és ferma o no.
Fins que no sigui ferma, será objecte d'anotació preventiva.
A la inscripció s'hi ha de transcriure la part dispositiva de la resolució judicial i cal que hi consti el nom del jutge o tribunal i la data en què s'ha dictat.
En la inscripció que es practiqui en el full obert al subjecte inscrit s'hi ha de transcriure la part dispositiva de la resolució judicial, amb expressió del nom i número del jutjat o del tribunal que l'hagi dictat, la identitat del jutge o, en el cas de tribunals col·legiats, del ponent, el número de les actuacions* i la data de la resolució.
Si no està inscrit en el Registre Mercantil l'empresari individual que hagi estat declarat en concurs de creditors, s'ha de procedir, amb caràcter previ, a inscriure'l** en virtut d'un manament judicial, que ha de contenir les circumstàncies necessàries per a la dita inscripció.
Si no està inscrita en el Registre Mercantil la societat mercantil que hagi estat declarada en concurs de creditors, s'ha de procedir a inscriure-la.
En cas que falti l'escriptura de constitució, la inscripció s'ha de practicar en virtut d'un manament judicial, que ha de contenir, almenys, la denominació i el domicili de la societat i la identitat dels socis dels quals el jutge tingui constància.
* El suplement en català del BOE no coincideix amb el text en castellà i ho tradueix per interlocutòries.
** El suplement en català del BOE no coincideix amb el text en castellà i ho tradueix per inscriure-la.
Si no està inscrit en el Registre l'empresari individual la sol·licitud de declaració de l'estat de suspensió de pagaments del qual hagi estat admesa a tràmit, se l'ha inscriure, amb caràcter previ, en virtut d'un manament judicial, que ha de contentir les circumstàncies necessàries per a la dita inscripció.
S'ha de procedir de la mateixa manera quan s'hagin declarat les mesures cautelars que preveu l'article 877 del Codi de comerç o s'hagi dictat la interlocutòria de declaració de fallida.
En els casos de societats mercantils irregulars, s'ha de procedir a inscriure-la.
En cas que falti l'escriptura de constitució, la inscripció s'ha de practicar en virtut d'un manament judicial, que ha de contenir, almenys, el domicili de la societat i la identitat dels socis.
Els assentaments a què es refereix l'article anterior s'han de practicar en virtut de manament judicial, en el qual s'ha d'expressar necessàriament si la resolució corresponent és ferma o no ho és.
Mentre no sigui ferma, ha de ser objecte d'anotació preventiva.
Si la resolució conté algun pronunciament en matèria d'intervenció o suspensió de les facultats d'administració i disposició del concursat sobre els béns i drets que integren la massa activa, el manament ha d'identificar els béns i drets inscrits en registres públics si les dades consten en les actuacions.
En el full obert de cada empresari individual, societat o entitat inscriptible s'hi han d'inscriure:
Les mesures cautelars a què es refereix l'article 877 del Codi de comerç.
La interlocutòria de declaració de fallida.
La sentència de revocació de la interlocutòria de declaració de fallida.
La resolució judicial de fixació definitiva de la data de retroacció de la fallida.
Les resolucions judicials relatives a la sindicatura.
La sentència de qualificació de la fallida i la que, si s'escau, podria recaure a l'ulterior procés penal per insolvència punible.
Si la sentència de qualificació de la fallida declara còmplice una persona inscriptible en el Registre Mercantil, s'ha de practicar, a més, l'assentament corresponent en el full d'inscripció d'aquesta persona.
a ) Les interlocutòries de declaració i de reobertura del concurs voluntari o necessari.
b ) La interlocutòria d'obertura de la fase de conveni; la sentència d'aprovació del conveni; la sentència que declari l'incompliment del conveni, i la sentència
que declari la nul·litat del conveni.
c ) La interlocutòria d'obertura de la fase de liquidació, la interlocutòria d'aprovació del pla de liquidació, i, si s'escau, la interlocutòria que reflecteixi l'adopció
de mesures administratives que comportin la dissolució d'una entitat i que exclouen la possibilitat de declarar el concurs.
d ) La interlocutòria de conclusió del concurs i la sentència que resol la impugnació de conclusió.
e ) La interlocutòria de formació de la secció de qualificació i la sentència de qualificació del concurs com a culpable.
f ) Totes les resolucions que dicti el jutge del concurs en matèria d'intervenció o suspensió de les facultats d'administració i disposició del concursat sobre els béns i drets que integren la massa activa.
En el cas de declaració conjunta del concurs de diversos deutors i en el cas d'acumulació de concursos, aquesta circumstància s'ha de fer constar en el
full obert a cadascun dels deutors, amb expressió de la identitat dels altres.
La provisió d'admissió a tràmit de la sol·licitud de declaració de l'estat de suspensió de pagaments.
La interlocutòria de declaració de l'estat de suspensió de pagaments i, si s'escau, la de declaració d'insolvència definitiva.
L'acord del jutge que declara legalment conclòs l'expedient perquè no han concorregut a la junta el nombre mínim de creditors que preveu l'article 13 de la Llei de suspensió de pagaments.
La interlocutòria d'aprovació del conveni de la suspensió amb els seus creditors o la sentència que es dicti a l'incident d'oposició a la seva aprovació.
Totes les resolucions que es dictin en el procediment de suspensió de pagaments que afectin la limitació de les facultats patrimonials del deutor, aixi com el nomenament i la substitució dels interventors.
Les resolucions judicials inscriptibles relatives al concurs, voluntari o necessari, principal o acumulat, de la caixa d'estalvis i les mesures administratives d'intervenció de conformitat amb el que preveuen els articles 320 i següents.
La suspensió de pagaments, la fallida i les mesures administratives d'intervenció, de conformitat amb el que preveuen els articles 320 i següents.
En el cas de constitució d'una societat anònima europea mitjançant fusió que hagi de fixar el seu domicili a Espanya, s'hi han d'adjuntar els certificats de les autoritats corresponents al domicili de les societats estrangeres participants en la fusió acreditatius de la legalitat del procediment d'acord amb la llei aplicable i dels assentaments vigents que figuren en el Registre de procedència, així com l'informe o informes de l'expert o experts independents.
En la constitució d'una societat anònima europea domiciliada en un altre Estat membre mitjançant fusió, en què participi una societat espanyola, és aplicable el que disposen els apartats 1 i 2 de l'article 160 bis d'aquest Reglament.
El nomenament de l'expert o experts independents que hagin d'informar sobre el projecte de fusió s'ha de regular pel que estableixen els articles 338 a 349 d'aquest Reglament.
El dret de separació dels socis que hagin votat en contra s'ha d'exercir per escrit en el termini d'un mes a comptar de la data de l'acord de fusió.
S'ha de fer constar en un document públic la declaració dels administradors del fet que cap soci ha fet ús del seu dret de separació o, en cas contrari, la declaració dels administradors de la qual resulti el reemborsament de les accions corresponents i les dades d'identitat dels accionistes que van exercir el dret, amb l'amortització prèvia d'aquelles accions i reducció del capital social.
El registrador, vistes les dades que consten en el Registre i en l'escriptura pública de fusió presentada, i acreditats els tràmits que preveuen els apartats anteriors, ha de certificar que la societat anònima espanyola que es fusiona compleix tots els actes i tràmits previs a la fusió.
En el cas de constitució d'una societat anònima europea mitjançant la transformació d'una societat anònima espanyola s'han d'aplicar, en el que escaigui, les regles del present capítol.
El projecte de transformació s'ha de dipositar en el registre mercantil corresponent al seu domicili social i s'ha de regir pel que estableix l'article 226 d'aquest Reglament.
El nomenament de l'expert o experts independents que certifiquin que la societat disposa d'actius nets suficients, almenys per a la cobertura del capital i de les reserves de la societat anònima europea, s'ha de regular pel que estableixen els articles 338 a 349 d'aquest Reglament.
Per a la inscripció de la societat anònima europea resultant de la transformació s'han d'incorporar a l'escriptura l'informe dels administradors i la certificació dels experts que regula l'article 326 de la Llei de societats anònimes.
Quan s'estableixi en els estatuts socials, d'acord amb la legislació civil aplicable, correspon al soci titular o, si s'escau, als seus drethavents, l'exercici dels drets socials.
De la mateixa manera, els estatuts poden establir, de conformitat amb la legislació civil aplicable, la designació d'un representant per a l'exercici dels drets socials constant la comunitat hereditària, si es va establir en el títol successori.
En cas que s'estableixin prestacions accessòries, els estatuts n'han de detallar el règim, amb expressió del seu contingut concret i determinat, que pot ser econòmic o en general qualsevol obligació de donar, fer i no fer, així com el caràcter gratuït o retribuït de les prestacions o, si s'escau, les garanties previstes en el seu compliment.
En cas que s'estableixin prestacions accessòries, els estatuts n'han de detallar el règim, amb expressió del seu contingut concret i determinat, així com el seu caràcter gratuït o retribuït.
A més, els estatuts poden crear un comitè consultiu.
S'ha de determinar en els estatuts socials si la competència per al nomenament i revocació del comitè consultiu és del consell d'administració o de la junta general; la seva composició i requisits per ser-ne titular; el seu funcionament, retribució i nombre de membres; la forma d'adoptar acords; les seves concretes competències consultives o informatives, així com la seva específica denominació, en què es pot afegir, entre d'altres adjectius, el terme familiar.
També es pot fer constar en els estatuts socials qualsevol altre òrgan la funció del qual sigui merament honorífica i incloure-hi el corresponent sistema de retribució dels titulars del càrrec esmentat.
A més, els estatuts socials poden atribuir el poder de representació a un o diversos membres del consell a títol individual o conjunt.
No obstant això, els estatuts poden atribuir, a més, el poder de representació a un o diversos membres del consell a títol individual o conjunt.
En particular, poden constar en les inscripcions les clàusules estatutàries següents:
a ) Les clàusules penals en garantia d'obligacions pactades i inscrites, especialment si estan incloses en un protocol familiar publicat de la manera que estableixen els articles 6 i 7 del Reial decret pel qual es regula la publicitat dels protocols familiars.
b ) L'establiment per pacte unànime dels socis dels criteris i sistemes per determinar el valor raonable de les participacions socials previstes per al cas de transmissions entre vius o per causa de mort o bé per a la concurrència d'obligació de transmetre de conformitat amb l'article 188.3 d'aquest Reglament.
c ) El pacte pel qual els socis es comprometen a sotmetre a arbitratge les controvèrsies de naturalesa societària dels socis entre si i dels socis amb la societat o els seus òrgans.
d ) El pacte que estableixi l'obligació de venda conjunta pels socis de les parts socials de les societats que estiguin vinculades entre si perquè tenen unitat de decisió i estan obligades a consolidació comptable.
e ) L'existència de comitès consultius en els termes que estableix l'article 185.3 d'aquest Reglament.
A l'escriptura, a més, s'ha d'expressar la data de publicació de l'acord en el Butlletí Oficial del Registre Mercantil i s'ha de presentar en el Registre mercantil un exemplar del diari en què s'hagi publicat aquest anunci o una còpia.
A l'escriptura, a més, s'ha d'expressar la data de publicació de l'acord en el Butlletí Oficial del Registre Mercantil i s'han de presentar en el Registre mercantil els exemplars dels diaris en què s'hagi publicat aquest anunci o una còpia.
Per a la inscripció en el Registre mercantil del canvi de denominació, del canvi de domicili, inclòs el trasllat dins del mateix terme municipal, o de qualsevol modificació de l'objecte social, s'ha d'acreditar a l'escriptura de publicació del corresponent anunci en un diari de gran circulació a la província o províncies respectives.
Per a la inscripció en el Registre mercantil del canvi de denominació, del canvi de domicili, inclòs el trasllat dins del mateix terme municipal, o de qualsevol modificació de l'objecte social, s'ha d'acreditar a l'escriptura de publicació del corresponent anunci en dos diaris de gran circulació a la província o províncies respectives.
Quan algun accionista hagi exercit el dret de separació dins el termini legal, els administradors de la societat, una vegada transcorregut el termini, han de publicar l'acord de reducció del capital social en el Butlletí Oficial del Registre Mercantil i en un diari de gran circulació a la província en què la societat tingui el domicili.
Quan algun accionista hagi exercit el dret de separació dins el termini legal, els administradors de la societat, una vegada transcorregut el termini, han de publicar l'acord de reducció del capital social en el Butlletí Oficial del Registre Mercantil i en dos diaris de gran circulació a la província en què la societat tingui el domicili.
En el trasllat de domicili d'una societat anònima europea domiciliada a Espanya a un altre Estat membre de la Unió Europea, el registrador del domicili social, una vegada que tingui per efectuat el dipòsit del projecte de trasllat, ho ha de comunicar, en el termini de cinc dies, al Ministeri de Justícia, a la comunitat autònoma on la societat anònima tingui el domicili social i, si s'escau, a l'autoritat de vigilància corresponent.
Aquesta comunicació s'ha de fer constar mitjançant una nota marginal al full obert a la societat.
El Govern, o si s'escau l'autoritat de vigilància corresponent, ha de notificar al registrador l'oposició quan s'hagi aprovat l'acord esmentat i com a màxim en el termini de dos mesos a què es refereix l'article 316.3 de la Llei de societats anònimes.
El registrador ha de fer constar aquesta circumstància mitjançant una nota marginal i ha de denegar l'expedició de la certificació a què es refereix l'article 315 de la dita Llei.
A l'escriptura pública de trasllat ha de constar la declaració dels administradors del fet que cap accionista ha exercit el seu dret de separació ni cap creditor el seu dret d'oposició.
En cas contrari, el dret de separació s'ha de recollir mitjançant la declaració dels administradors de la qual resulti el reemborsament de les accions corresponents i les dades d'identitat dels accionistes que van exercir aquest dret, amb l'amortització prèvia d'aquelles accions i reducció del capital social.
I el dret d'oposició dels creditors s'ha de recollir mitjançant una declaració dels administradors en què consti la identitat dels qui s'hi hagin oposat, l'import del seu crèdit i les garanties que hagi prestat la societat.
Totes aquestes circumstàncies s'han de fer constar a la inscripció.
El registrador, vistes les dades que consten en el Registre i en l'escriptura pública de trasllat presentada, acreditat el compliment del que disposen els paràgrafs anteriors i efectuades les operacions registrals corresponents, ha d'expedir la certificació a què es refereix l'article 315 de la Llei de societats anònimes, i ha d'estendre la diligència que preveu l'article 20.4 d'aquest Reglament.
Una vegada el registrador hagi rebut la certificació d'haver quedat inscrita la societat anònima europea en el Registre corresponent al nou domicili social, ha d'estendre la inscripció de tancament del full registral.
En la constitució d'una societat anònima europea hòlding, en què participin societats anònimes i societats limitades espanyoles, d'acord amb l'article 2 del Reglament (CE) núm. 2157/2001 del Consell, de 8 d'octubre de 2001, el dipòsit del projecte de constitució s'ha de regir pel que estableix l'article 226 d'aquest Reglament.
El nomenament de l'expert o experts independents que hagin d'elaborar l'informe escrit sobre el projecte de constitució destinat als socis de cadascuna de les societats que hi participin s'ha de regular pel que estableixen els articles 338 a 349 d'aquest Reglament i s'ha de dur a terme amb la sol·licitud prèvia de cada societat espanyola que promogui la constitució.
En cas d'informe conjunt, si la societat s'ha de domiciliar a Espanya és competent per al nomenament el registrador corresponent al futur domicili.
El dret de separació dels socis que hagin votat en contra s'ha d'exercir per escrit en el termini d'un mes a comptar de la data de l'acord de constitució.
Si la societat anònima europea hòlding ha d'establir el seu domicili a Espanya, a més dels requisits generals per constituir-la, a l'escriptura s'ha de fer constar la declaració dels administradors del fet que cap soci ha exercit el seu dret de separació en les societats domiciliades a Espanya o, en cas contrari, la declaració dels administradors de la qual resulti el reemborsament de les accions corresponents i les dades d'identitat dels accionistes que van exercir aquest dret, amb l'amortització prèvia d'aquelles accions i reducció del capital social.
Quan es tracti d'una societat anònima europea, als estatuts s'ha de fer constar el sistema d'administració, monista o dual, pel qual s'opta.
Si s'opta pel sistema d'administració monista, són aplicables les regles d'aquest article.
Si s'opta pel sistema d'administració dual, s'ha de fer constar als estatuts l'estructura de l'òrgan de direcció, així com el termini de durada en el càrrec.
Si s'escau, també s'hi han de fer constar el nombre màxim i mínim dels components del consell de direcció i del consell de control, així com les regles per determinar el nombre concret.
Per a la inscripció d'una societat anònima europea s'ha d'acreditar el compliment dels requisits i tràmits establerts en cada procediment constitutiu, segons que es tracti de constitució mitjançant fusió, transformació d'una societat anònima espanyola, constitució d'una societat anònima europea filial, o d'una societat anònima europea hòlding.
En tot cas, a la inscripció s'ha de fer constar, a més de les circumstàncies esmentades als apartats precedents, l'existència d'un acord d'implicació dels treballadors conforme a la legislació aplicable, i a aquest efecte s'ha d'adjuntar a l'escriptura una certificació que n'inclogui el contingut, expedida per l'autoritat laboral competent encarregada del Registre a què es refereix l'article 90 de l'Estatut dels treballadors.
Si no hi ha aquest acord, l'escriptura pública ha de contenir la manifestació dels atorgants, que s'ha de fer constar en la inscripció, del fet que la comissió negociadora ha decidit no iniciar les negociacions per subscriure'l o donar per acabades les que s'hagin iniciat o, si s'escau, del fet que ha transcorregut el termini legalment establert per arribar a un acord sense que s'hagi assolit.
Si hi ha un acord d'implicació dels treballadors que els atribueixi una participació en el nomenament dels membres de l'òrgan d'administració o control de la societat, la part de l'acord relativa a aquest aspecte és inscriptible en el Registre mercantil a sol·licitud de la societat o dels representants dels treballadors.
En els mateixos termes és inscriptible l'aplicació de les disposicions de referència supletòries a aquests nomenaments.
A instància d'algun interessat, s'ha d'anotar preventivament la sol·licitud d'estesa d'acta notarial de la junta per la minoria prevista per la Llei i de la publicació d'un complement a la convocatòria amb inclusió d'un o més punts de l'ordre del dia, que regula l'article 97 de la Llei de societats anònimes.
En el primer cas, l'anotació s'ha de realitzar en virtut del requeriment notarial adreçat als administradors i efectuat dins el termini legalment establert per a aquesta sol·licitud.
L'anotació preventiva de la publicació d'un complement a la convocatòria d'una junta s'ha de realitzar en virtut de la notificació fefaent a què es refereix el paràgraf 3 de l'article 97 de la Llei de societats anònimes.
Feta l'anotació preventiva, no es poden inscriure en el Registre mercantil els acords adoptats per la junta a què es refereixi l'assentament si no consten en acta notarial, o no es justifica la publicació del corresponent complement a la convocatòria, si s'escau.
L'anotació preventiva de la sol·licitud d'acta notarial s'ha de cancel·lar mitjançant nota marginal quan s'acrediti degudament la intervenció del notari en la junta, o quan hagin transcorregut tres mesos des de la data de l'anotació.
L'anotació preventiva de sol·licitud d'un complement a la convocatòria d'una junta s'ha de cancel·lar mitjançant nota marginal quan s'acrediti degudament la publicació de l'esmentat complement de convocatòria, o hagin transcorregut tres mesos des de la data de l'anotació.
A instància dels interessats, s'ha d'anotar preventivament la sol·licitud d'estesa d'acta notarial de la junta per la minoria prevista per la Llei.
L'anotació s'ha de realitzar en virtut del requeriment notarial adreçat als administradors i efectuat dins el termini legalment establert per a aquesta sol·licitud.
Feta l'anotació preventiva, no es poden inscriure en el Registre mercantil els acords adoptats per la junta a què es refereixi l'assentament si no consten en acta notarial.
L'anotació s'ha de cancel·lar mitjançant nota marginal quan s'acrediti degudament la intervenció del notari en la junta, o quan hagin transcorregut tres mesos des de la data de l'anotació.